**แบบฟอร์มการเขียนแบบถอดประสบการณ์การเรียนรู้ ด้านประเด็นการเรียนรู้เทคนิคการเรียนการสอนที่เน้นผู้เรียนเป็นสำคัญ**

**1. ชื่อ-สกุล ผู้เล่าเรื่อง**  ผศ.นันทนิตย์ คงวัน **คณะวิชา/หน่วยงาน**  เทคโนโลยีชีวภาพ

**2. ชื่อ-สกุล ผู้บันทึก** …........................................................**คณะวิชา/หน่วยงาน**..........................................................

**3. บทบาท หน้าที่และความรับผิดชอบของผู้เล่าเรื่อง**

 ทำหน้าที่เป็นรองคณบดี

**4. เรื่องที่เล่า**

การสร้างบรรยากาศในห้องเรียน

**5. ความเป็นมาของเรื่องที่เล่า**

วิชาที่มีเนื้อหาหลักเป็นคำนวณ ส่วนใหญ่ปัญหาที่พบคือ นักศึกษามีความรู้สึกว่าไม่อยากเรียน เพราะจะมีความรู้สึกฝังใจว่าเป็นวิชาที่ยาก เนื้อหาไม่สนุก มานั่งเรียนเพื่อเอาคะแนนเข้าเรียนตอนเช็คชื่อ อาจารย์สอนอยู่หน้าชั้น นักศึกษาก็จะหยิบโทรศัพท์ออกมาเล่นเกมส์ ไลน์ ดูหนัง หรืออื่นๆ และจะดีใจมากเมื่อได้ยินเสียงอาจารย์พูดว่าเอาละวันนี้พอแค่นี้นะ เป็นประโยคที่ทำให้ดีใจมากได้ยินอยู่ประโยคเดียว ประโยคอื่นๆ ไม่รับรู้เรียนไม่รู้เรื่อง

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

จากปัญหาในข้อ 5 จึงมีแนวคิดว่าจะทำอย่างไร ในปีแรกๆ เห็นคะแนนที่นักศึกษาประเมินออกมาแล้วท้อมาก จึงแก้ปัญหาโดยลองทำให้บรรยากาศในชั้นเรียน ไม่ใช่ห้องเรียน โดยพาไปเรียนในห้องที่ไม่ส่งเสริมความเครียด ใช้ power point เหมือนเดิม แต่เวลาฉายสไลด์สามารถขีดเขียนอะไรลงไปในนั้นก็ได้ หมายความว่าจอที่ฉาย Slide อยู่ระดับที่อาจารย์สามารถขีดเขียนได้ ที่นั่งของนักศึกษาไม่เรียงหน้ากระดาน จะนั่งหันหน้าเข้าหากันเป็นกลุ่มพูดถามกันได้ เวลาให้งานนักศึกษาสามารถเดินได้ไปทั่วเพื่อปรึกษากัน และไม่ให้งานบ้านเพราะจะลอกกัน ให้ส่งงานในห้องที่ช่วยกันทำได้

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

ผลลัพธ์ที่เกิดขึ้นคือ มองเห็นได้ชัดว่านักศึกษาไม่ขาดเรียน เวลาเรียนไม่ได้เป็นแค่ผู้ฟังอย่างเดียว มีการโต้ตอบกันไปมาระหว่างอาจารย์และเพื่อนนักศึกษาด้วยกัน ที่สำคัญ คือ ส่งงานครบ ถึงแม้ว่าบางงานจะลอกมา แต่เป็นการลอกที่ผ่านการระดมสมองกันช่วยกันคิด ช่วงที่ทำงานส่ง สภาพห้องเรียนจะวุ่นวายมาก ทุกคนต้องมีเครื่องคิดเลขเป็นของตัวเอง คนเก่งจะสอนคนที่ไม่เข้าใจให้เข้าใจได้ ลุกขึ้นมารุมกันพอเข้าใจแล้วต่างคนต่างกลับไปเขียนงานส่งได้ในชั่วโมงนั้นๆ ข้อดีคือ บางครั้งประโยคที่อาจารย์พูด นักศึกษาบางคนไม่เข้าใจ แต่ประโยคเดียวกันถ้าเพื่อนพูดจะเข้าใจได้ (แปลกเนอะ)

 ดังนั้นสรุปคือ ในชั่วโมงเรียนวิชานี้จะเริ่มจากฟังอาจารย์อธิบาย ซึ่งใช้เวลาไม่นานจากนั้นจะเกิดความชุลมุนวุ่นวายจากการกระดมสมอง ช่วยกันทำโจทย์ที่กำหนดให้ และจบลงด้วยความสงบพร้อมส่งงาน และไม่เคยได้ยินคำถามจากนักศึกษาว่า อาจารย์สอนนานไหมคะอีกเลย